Slovenska kronika, 19.6.2014


Naslov: Raziskal je korenine cerkljanske fare
Napoved za voditelja:

David Smukovič iz Račje vasi je leta 2006 začel z raziskovanjem svojih prednikov. Kmalu je to svojo strast do zgodovine še razširil in začel sistematično obdelovati še ostale krajane, ki so živeli na območju cerkljanske fare. Tako je s pomočjo župnije Cerklje ob Krki nastala obsežna knjiga z naslovom »Korenine cerkljanske fare«, v kateri je popisana zgodovina ljudi in dogodkov iz teh krajev.
T- Iz Cerkelj ob Krki GORAN ROVAN /

X- Snemalec in montažer Tomi Naglič /

Knjiga Davida Smukoviča iz Račje vasi »Korenine cerkljanske fare« ima več kot tisoč strani, tako da je težka skoraj štiri kilograme. V njej je poiskal korenine vseh faranov, ki so tu živeli od leta 1771 do 1910.

T- DAVID SMUKOVIČ /
X- avtor knjige /

»Gre za natančno rekonstrukcijo domačij po hišnih številkah za 13 vasi, ki so spadale oziroma spadajo pod župnijo Cerklje ob Krki. Podatke sem črpal iz Nadškofijskega arhiva v Ljubljani, Arhiva RS, Pokrajinski arhiv Ljubljana, Pokrajinski arhiv Maribor in župnijski arhiv.«
Za to krajevno kroniko je porabil več kot pet tisoč ur, nastajala pa je kar pet let.
T- FANIKA ZORIČ /
X- krajanka iz Cerkelj ob Krki /

»Men se dopade, no in mislim, da tud našim vaščanom okol. Smo gledal tud velik rodov nazaj, da sploh vemo, od kod izhajamo. Je prov res lepa knjiga, zanimivo, da se je res nekdo lotu.«
V knjigi, ki jo dopolnjujejo ilustracije in fotografije Davidovega brata Gregorja, sicer akademskega slikarja, pa niso zgolj rodoslovno podatki, ampak še marsikaj zanimivega.
T- DAVID SMUKOVIČ /
X- avtor knjige /

»Ena odmevnih dogodkov je bila vsekakor nesreča tu v bližini cerkve, pri prečkanju reke Krke je utonilo kar 33 ljudi. Kronika omenja, da so slišal donenje topov v prvi svetovni vojni. Različni dogodki, zanimivi. Koliko ljudi ste popisali? Preko 9 tisoč ljudi sem med sabo povezal.«
Prvi izvodi knjige so kljub visoki ceni že razprodani, zato David razmišlja, da bi jo morda še ponatisnili.
